কমিটির অপর সদস্য জানান, প্রতিবেদন তৈরির স্বার্থে তারা শুধু ফেসবুকের বিভিন্ন লিঙ্ক বা প্রকাশিত সংবাদ প্রতিবেদনই বিবেচনায় নেননি; স্থানীয় প্রশাসন থেকেও প্রতিবেদন নেয়া হয়েছে। এর মধ্যে মাদারীপুরের মোস্তফাপুরে ইংরেজি দ্বিতীয় পত্রের পরীক্ষার দিন ৯টা ৫৩ মিনিটে জোবায়দুল ইসলাম মিঠু নামে একজনকে আটক করা হয়। পদার্থবিজ্ঞান পরীক্ষার দিন চট্টগ্রামে ৯টা ২৫ মিনিটে বাসভর্তি শিক্ষার্থী আটক সংক্রান্ত প্রতিবেদন গুরুত্বের সঙ্গে বিবেচনায় নেয় কমিটি।